**ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ/ΤΡΙΩΝ ΤΜΗΜΑΤΟΣ ΔΙΟΙΚΗΣΗ ΕΠΙΧΕΙΡΗΣΕΩΝ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ**

**Το πλαίσιο της πρακτικής άσκησης**

Η πρακτική άσκηση είναι μάθημα επιλογής και έχει **διάρκεια 2 μήνες**. Πραγματοποιείται για τις κατευθύνσεις:

1. Διοικητικής των Επιχειρήσεων (Μάνατζμεντ)
2. Διοίκησης Μονάδων Υγείας και Πρόνοιας
3. Μάρκετινγκ
4. Πληροφοριακών Συστημάτων και Λήψης Αποφάσεων

στο **8ο εξάμηνο σπουδών** το χρονικό **διάστημα από Ιούλιο έως Σεπτέμβριο**.

Η πρακτική άσκηση του **8ου εξαμήνου** πραγματοποιείται **ΜΟΝΟ** μέσω του **προγράμματος ΕΣΠΑ** και ακολουθείται η διαδικασία που περιγράφεται στο κάτωθι σύνδεσμο: <http://praktiki.uniwa.gr/home/diadikasia/>

* Βασική προϋπόθεση πραγματοποίησης της πρακτικής άσκησης είναι η επιτυχής ολοκλήρωση **των 2/3 των μαθημάτων** που απαιτούνται για τη λήψη του πτυχίου.
* Στην ιστοσελίδα του Τμήματος υπάρχει **αναρτημένος πίνακας** με όλους τους φορείς, οι οποίοι έχουν εκδηλώσει ενδιαφέρον για την πρακτική άσκηση των φοιτητών του Τμήματος.
* Τις ενέργειες (επικοινωνία με τους φορείς, αποστολή βιογραφικού σημειώματος, ορισμός ραντεβού για συνέντευξη κλπ.) για την ανεύρεση θέσεως για πρακτική άσκηση, τις πραγματοποιούν **οι ίδιοι οι φοιτητές**.
* Προϋπόθεση για τη συνεργασία του τμήματος με φορείς διεξαγωγής της πρακτικής άσκησης είναι οι φορείς να **σχετίζονται με το γνωστικό αντικείμενο του τμήματος** και των **κατευθύνσεων** και να αναπτύσσουν ολοκληρωμένες οργανωτικό-διοικητικές δομές με σημαντικό εύρος διοικητικό-διαχειριστικών διεργασιών.

Η **κατεύθυνση Μάρκετινγκ** δίδει στους φοιτητές/τριες τη δυνατότητα επιλογής πρακτικής άσκησης και στο **6ο εξάμηνο σπουδών**.

Η 2μηνη πρακτική άσκηση, στο 6ο εξάμηνο, μπορεί να πραγματοποιηθεί το χρονικό **διάστημα Ιούνιο έως Σεπτέμβριο.**

* Η συγκεκριμένη πρακτική **δεν μπορεί** να πραγματοποιηθεί **μέσω του προγράμματος ΕΣΠΑ.**

Είναι άμισθη αλλά ο ασκούμενος φοιτητής ασφαλίζεται **κατά επαγγελματικού κινδύνου**. Η ασφαλιστική αυτή εισφορά ανέρχεται στο 1% επί του τεκμαρτού ημερομισθίου της 12ης ασφαλιστικής κλάσης και καλύπτεται αποκλειστικά από εργοδότη.

Στη **κατεύθυνση Μάρκετινγκ** **ΑΠΑΓΟΡΕΥΕΤΑΙ** οι πρακτικές ασκήσεις του 6ου και του 8ου εξαμήνου **να είναι συνεχόμενες**.

**ΕΞΑΙΡΕΣΗ**

Οι φοιτητές/τριες που βρίσκονται **ΕΠΙ ΠΤΥΧΙΟ** μπορούν να πραγματοποιήσουν την πρακτική τους άσκηση όλο το έτος (χειμερινό και εαρινό εξάμηνο).

**ΕΠΙΤΡΟΠΗ**

Στο τμήμα έχει συγκροτηθεί και λειτουργεί η **Επιτροπή Παρακολούθησης Πρακτικής Άσκησης**, αποτελούμενη από τα εξής μέλη Δ.Ε.Π. του Τμήματος:

* **Γούλα Ασπασία, Αν. Καθηγήτρια**
* **Κυτάγια Χρήστο, Επίκουρος Καθηγητής**
* **Σαλμόν Ιωάννης, Επίκουρος Καθηγητής**

**Επιστημονική Υπεύθυνη της πρακτικής άσκησης μέσω ΕΣΠΑ:**

* **Γούλα Ασπασία, Αν. Καθηγήτρια**